**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.498/14(prot. Nr.14, 61.§) |

Par zemes vienības daļas Pērkones ielā 40

zemes nomas tiesības izsoles rezultātu

apstiprināšanu

Lai apstiprinātu izsoles rezultātus, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes noma un apbūves tiesības noteikumi” 32., 43. un 44. punktu, Liepājas valstspilsētas pašvaldības domes 2023. gada 19. oktobra lēmumu Nr.366/11 “Par pašvaldības nekustamā īpašuma – zemes vienības daļas Pērkones ielā 40 – nomas tiesības izsoli”, Liepājas valstspilsētas pašvaldības domes 2023. gada 19. oktobra noteikumu Nr.51 “Liepājas valstspilsētas pašvaldības nekustamā īpašuma – zemes vienības daļas Pērkones ielā 40 – nomas tiesības izsoles noteikumi” 7.2. punktu, izskatot sabiedrības ar ierobežotu atbildību “Liepājas Tarzāns” 2023. gada 30. oktobrī pulksten 13.02 iesniegto piedāvājumu zemes vienības Pērkones ielā 40 daļas zemes nomas tiesības izsolei, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 13. novembra lēmumu zemes nomas tiesības izsoles protokolā (sēdes protokols Nr.22, 1.#) un Liepājas valstspilsētas pašvaldības domes pastāvīgās Attīstības komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Apstiprināt zemes vienības daļas Pērkones ielā 40 (kadastra apzīmējums 1700 004 0039 8001) 8000,00 kv.m platībā zemes nomas tiesības 2023. gada 13. novembra izsoles rezultātus.

2. Uzdot Liepājas valstspilsētas pašvaldības iestādei “Liepājas Nekustamā īpašuma pārvalde” veikt nepieciešamās darbības zemes nomas līguma noslēgšanai ar sabiedrību ar ierobežotu atbildību “Liepājas Tarzāns” (reģistrācijas Nr.40103948978; juridiskā adrese: Zāļu iela 48, Liepāja) par zemes vienības daļas Pērkones ielā 40 nomas tiesību uz 10 (desmit) gadiem, nosakot nosolīto nomas maksu – 2250,00 EUR (divi tūkstoši divi simti piecdesmit *euro*) gadā. Papildus nomas maksai, nomnieks maksā valstī noteikto pievienotās vērtības nodokli.

3. Gadījumā, ja sabiedrība ar ierobežotu atbildību “Liepājas Tarzāns” 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2023. gada 19. oktobra lēmums Nr.366/11 “Par pašvaldības nekustamā īpašuma – zemes vienības daļas Pērkones ielā 40 – nomas tiesības izsoli” zaudē spēku.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam, Sabiedrisko attiecību un mārketinga daļai |